Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2019-024160-2-dur.html
Timestamp: 2019-08-25 03:56:40+00:00
Document Index: 6150231

Matched Legal Cases: ['§1', '§ 4', '§67', '§15', '§14', '§13', '§67', '§13', '§8']

OU-TN-OSZP1-2019/024160-2/DUR
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2019/024160-2/DUR
Oznámenie o začatí správneho konania k žiadosti Kamila Beláka o súhlas a výnimku zo zákazu v NPR Čachtický hradný vrch, upovedomenie občianskych združení, vyžiadanie odborného stanoviska od ŠOP SR a výzva na zaplatenie správneho poplatku.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 17.7. 2019 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Kamila Beláka, bytom: Osloboditeľov 808/4, 916 21 Čachtice, IČO: 34553215 (ďalej len žiadateľ) z 9.7. 2019, doručenej Okresnému úradu Nové Mesto nad Váhom, OSŽP, ktorý ju z dôvodu vecnej príslušnosti listom zn. OU-NM-OSZP-2019/009128-2 z 11.7. 2019 postúpil Okresnému úradu Trenčín, OSZP1, ako orgánu ochrany prírody. Vecne a miestne príslušnému správnemu orgánu bolo teda podanie doručené 17.7. 2019.
Predmetom konania je žiadosť vydanie súhlasu podľa §67 písm. e) na činnosť podľa §15 ods. 2 písm. a) v znení §14 ods.2 písm. a) v znení §13 ods.2 písm. l) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na umiestnenie krátkodobého prenosného zariadenia, ako je predajný stánok za hranicami zastavaného územia obce v území so štvrtým stupňom ochrany prírody na pozemku KN-E parc. č. 1529 (trvalý trávny porast) v katastrálnom území Višňové, ktorý sa nachádza v Národnej prírodnej rezervácii Čachtický hradný vrch a zároveň v Chránenej krajinnej oblasti Malé Karpaty a a v území európskeho významu SKUEV0103 Čachtické Karpaty. Predmetom konania je ďalej žiadosť o povolenie výnimky podľa §67 písm. h) zo zákazu podľa §13 ods.1 písm. a) na vjazd a státie na vyššie uvedenom pozemku s 1 motorovým vozidlom ev.č. NM640DF. Žiadateľ je väčšinovým vlastníkom dotknutého pozemku. Žiadosť bola podaná v súvislosti so zámerom žiadateľa vykonávať ambulantný predaj suvenírov návštevníkom Čachtického hradu z pojazdnej predajne.
Orgán ochrany prírody týmto ďalej žiada Štátnu ochrany prírody SR – Chránenej krajinnej oblasti Malé Karpaty o vypracovanie odborného stanoviska k predmetu konania a o jeho doručenie orgánu ochrany prírody najneskôr v lehote do 2.8. 2019.
Príloha pre ŠOP SR: Kópia žiadosti z 9.7.2019, včítane príloh
Orgán ochrany prírody týmto vyzýva žiadateľa na zaplatenie správneho poplatku vo výške 100,- € podľa §8 ods.1 zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“) a podľa Sadzobníka správnych poplatkov časť X. Životné prostredie, položka 161, bod 2. Sadzba správneho poplatku je stanovená ako pre fyzickú osobu – podnikateľa. Správny poplatok ste povinný uhradiť v lehote do 15 dní od doručenia tejto výzvy a v rovnakej lehote doručiť orgánu ochrany prírody kópiu dokladu o uhradení správneho poplatku.
Správny poplatok je možné uhradiť podľa priloženého platobného predpisu niektorým z nasledujúcich spôsobov: bezhotovostným prevodom na účet v štátnej pokladnici, priloženou poštovou poukážkou, prostredníctvom Slovenskej pošty formou zakúpenia elektronického kolku, uhradením platobnou kartou alebo v hotovosti v automate na správne poplatky na ktoromkoľvek okresnom úrade alebo do pokladne Okresného úradu Trenčín v pracovných dňoch počas úradných hodín.
Správne konanie bude z uvedeného dôvodu rozhodnutím prerušené na dobu 15 dní.
1) Kamil Belák, Osloboditeľov 808/4, 916 21 Čachtice
3) Obec Višňové, Višňové 60, 916 16 pošta Krajné
Doručí sa zverejnením na internetovej stránke https://www.minzp.sk/uradna-tabula/ :